EkBass/fiwiki-20250220-pages-articles huggingface dataset:
Portugalin ralli 1989

Portugalin ralli 1989 (viralliselta nimeltään 23. Rallye de Portugal - Vinho do Porto) oli rallin maailmanmestaruussarjan kilpailu kaudella 1989. Kilpailu järjestettiin 28. helmikuuta - 4\. maaliskuuta 1989 Estorilissa. Kilpailu oli kauden kolmas ja erikoiskokeiden yhteispituus oli (suunniteltu pituus oli ). Augusto Mendes kuoli kilpailussa kuudennella erikoiskokeella auton suistuttua tieltä. Auto oli jyrkänteen reunalla kun Mendesin irrottaessa turvavöitä se putosi rotkoon. Kartanlukija Victor Bento selvisi vähäisillä vammoilla. Mendesin kuolema oli viides kaudella 1989, jolloin oli piikki kuolemaan johtaneiden onnettomuuksien määrässä. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Miki Biasion Tiziano Siviero Lancia Delta Integrale 6:47.01 0.0 2\. Markku Alén Ilkka Kivimäki Lancia Delta Integrale 6:57.19 +10.18 3\. Alessandro Fiorio Luigi Pirollo Lancia Delta Integrale 7:10.19 +23.18 4\. Georg Fischer Thomas Zeltner Audi 200 Quattro 7:21.56 +34.55 5\. Marc Duez Alain Lopes BMW M3 E30 7:26.29 +39.28 6\. Carlos Bica Fernando Prata Lancia Delta HF 4WD 7:29.59 +42.58 7\. Grégoire de Mevius Willy Lux Mazda 323 4WD 7:33.44 +46.43 8\. Paolo Andreucci Carlo Cassina Lancia Delta Integrale 7:37.48 +50.47 9\. Fredrik Skoghag Peter Diekmann Lancia Delta Integrale 7:41.20 +54.19 10\. Gustavo Trelles Ricardo Ivetich Lancia Delta Integrale 7:49.06 +1:02.05 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1989 Luokka:Portugalin ralli
Marita Husso

Marita Husso on suomalainen yhteiskuntatieteilijä, joka on toiminut sosiaalipolitiikan professorina Tampereen yliopistossa 1. maaliskuuta 2023 lähtien. Husso väitteli yhteiskuntatieteiden tohtoriksi Jyväskylän yliopistossa vuonna 2003.Marita Husso: Parisuhdeväkivalta, inhimillinen kärsimys ja kerroksellinen subjektius, Naistutkimus / Kvinnoforskning, 2/2003, s. 62–66. Hän on yhteiskuntapolitiikan dosentti sekä Jyväskylän yliopistossaHusso Marita, Dosentti/Docent , Jyväskylän yliopisto, 9.2.2021, viitattu 10.4.2023. että Itä-Suomen yliopistossa. Hän erikoistunut työelämän, sosiaali- ja terveyspalvelujärjestelmän sekä sukupuolistuneen väkivallan tutkimukseen.Marita Husso, Tampereen yliopisto, viitattu 10.4.2023. == Julkaisuja == * Marita Husso: Vegetarismi valintana: Näkökulmia vegetarismin ekologisiin, eettisiin ja ruumiillisiin perusteisiin. Jyväskylän yliopisto, 1993. http://urn.fi/URN:NBN:fi:jyu-201603171872 * Marita Husso: Parisuhdeväkivalta: Lyötyjen aika ja tila (väitöskirja). Vastapaino, 2003. * Eeva Jokinen, Marja Kaskisaari ja Marita Husso (toim.): Ruumis töihin! Käsite ja käytäntö. Vastapaino, 2004. * Marita Husso ja Risto Heiskala (toim.): Sukupuolikysymys. Gaudeamus, 2016. * Marita Husso, Tuija Virkki, Marianne Notko, Helena Hirvonen ja Jari Eilola (toim.): Interpersonal Violence: Differences and Connections. Routledge, 2017. * Marita Husso, Sanna Karkulehto, Tuija Saresma, Aarno Laitila, Jari Eilola ja Heli Siltala (toim.): Violence, Gender and Affect: Interpersonal, Institutional and Ideological Practices. Palgrave Macmillan, 2021. == Lähteet == == Aiheesta muualla == * ResearchGate * Google Scholar Luokka:Suomalaiset yhteiskuntatieteilijät Luokka:Suomalaiset professorit Luokka:Tampereen yliopiston professorit Luokka:Elävät henkilöt
Korouoman Karhunpesä

Korouoman Karhunpesä on Posion kunnassa sijaitseva luola. Se on jääluola, jossa seinämiä peittävä jääpeite pysyy sulamattomana suurimman osan vuodesta, ainakin elokuulle saakka. Joinakin vuosina jääpeite pysyy ympäri vuoden. Luolan syntymiseen on vaikuttanut koko Suomen halki kulkeva siirroslinja, jonka alueella Korouoman kallio sijaitsee. Luola on syntynyt siten, että kallion keskellä olevan kanjonin seinämään on syntynyt rako, jonka laajentuessa on syntynyt luola. Luola sijaitsee Korouoman ruhjelaaksossa, joka on syntynyt satoja miljoonia vuosia sitten. Tämän alueen ruhjeista kalliota ovat kuluttaneet jääkausien aikaiset mannerjäätiköt. Näin kallioon on syntynyt syvä ja jyrkkäseinämäinen kanjoni, jonka seinämään Karhunpesän luola on siis syntynyt. Alueen kallioperä sisältää graniittia. Koko kanjonin alueella on lohkareikkoja ja paikoin esiintyy suuriakin lohkareita. Myös luolan lattia ja katto ovat muodostuneet lohkareista. Korouoman seudulla on usein talvella jääputouksia, jotka sopivat jääkiipeilyyn. Lähistöllä on toinen luola, jota kutsutaan Pirunkirkoksi. == Lähteet == Luokka:Suomen luolat Luokka:Jääluolat Luokka:Posion luonto
Destin Daniel Cretton

Destin Daniel Cretton (s. 23. marraskuuta 1978, Maui, Havaiji, Yhdysvallat)Destin Daniel Cretton, Rotten Tomatoes, viitattu 10.4.2023. on yhdysvaltalainen elokuvaohjaaja ja -käsikirjoittaja. Hänen elokuviaan ovat esimerkiksi independent-draama Short Term 12 (2013) ja Marvel Cinematic Universeen sijoittuva kungfu- ja supersankaritarina Shang-Chi and the Legend of the Ten Rings (2021). == Elämä == Crettonin äiti oli amerikanjapanilainen.Thomas Page ja Sandy Thin: 'I could have really used a hero like this': Destin Daniel Cretton discusses his Marvel debut and the 'burden' he carried into 'Shang-Chi', CNN, 3.9.2021, viitattu 10.4.2023. Cretton suoritti tutkinnon viestinnän oppiaineessa kristillisessä Point Loma Nazarene University -yliopistossa vuonna 2001Destin Daniel Cretton, Point Loma Nazarene University, viitattu 10.4.2023. ja toisen tutkinnon elokuvan ja television oppiaineessa San Diegon osavaltionyliopistossa vuonna 2011.Lisa Haney: From SDSU to the MCU, San Diegon osavaltionyliopisto, 21.7.2021, viitattu 10.4.2023. == Filmografia == Vuosi Suomenkielinen nimi Alkuperäinen nimi Tehtävät 2012 I Am Not a Hipster I Am Not a Hipster Ohjaaja, käsikirjoittaja, tuottaja 2013 Short Term 12 Short Term 12 Ohjaaja, käsikirjoittaja 2017 Lasilinna The Glass Castle Ohjaaja, käsikirjoittaja 2019 Just Mercy Just Mercy Ohjaaja, käsikirjoittaja 2021 Shang-Chi and the Legend of the Ten Rings Shang-Chi and the Legend of the Ten Rings Ohjaaja, käsikirjoittaja 2026 Nimetön neljäs Spider-Man-elokuva Ohjaaja == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Amerikanjapanilaiset Luokka:Vuonna 1978 syntyneet Luokka:Elävät henkilöt
Shameik Moore

Shameik Alti Moore (s. 4. toukokuuta 1995, Atlanta, Georgia, Yhdysvallat)Shameik Moore, Rotten Tomatoes, viitattu 10.4.2023. on yhdysvaltalainen näyttelijä ja laulaja. Hän on Miles Moralesin ääninäyttelijä animaatioelokuvissa Spider-Man: Kohti hämähäkkiversumia (2018) ja Spider-Man: Across the Spider-Verse (2023). == Perhetausta == Mooren suku on kotoisin Jamaikasta.My Kingston – Shameik Moore, Jamaica Observer, 10.3.2019, viitattu 10.4.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2015 Dope Dope Malcolm 2018 Spider-Man: Kohti hämähäkkiversumia Spider-Man: Into the Spider-Verse Miles Morales 2019 Let It Snow Let It Snow Stuart 2020 Cut Throat City Cut Throat City Blink 2022 Samaritan Samaritan Devin Holloway 2023 Spider-Man: Across the Spider-Verse Spider: Across the Spider-Verse Miles Morales === Televisiosarjat === Vuodet Suomenkielinen nimi Alkuperäinen nimi Roolihahmo 2011 House of Payne House of Payne Dante 2016–2017 The Get Down The Get Down Shaolin Fantastic 2019–2023 Wu-Tang: An American Saga Wu-Tang: An American Saga Raekwon == Diskografia == === Studioalbumit === Vuosi Nimi 2015 30058 == Lähteet == == Aiheesta muualla == * Virallinen sivusto * * Luokka:Yhdysvaltalaiset ääninäyttelijät Luokka:Vuonna 1995 syntyneet Luokka:Elävät henkilöt
Dai Hong Danin kaappaus

Dai Hong Danin kaappaus tapahtui 29. lokakuuta 2007, kun somalialaiset merirosvot hyökkäsivät pohjoiskorealaiseen rahtialukseen MV Dai Hong Daniin ja ottivat sen väliaikaisesti hallintaansa Somalian edustalla. Seuraavana päivänä aluksen miehistö voitti merirosvot Yhdysvaltain laivaston tuella. == Kaappaus == Kaappaus tapahtui noin 110 kilometriä koilliseen Somalian pääkaupungista Mogadishusta. Ryhmä somalialaisia merirosvoja nousi pohjoiskorealaiseen rahtilaivaan Dai Hong Daniin ja kaappasi sen. Pohjoiskorealaisten lähteiden mukaan alus oli purkanut lastinsa Somalian pääkaupungissa, kun alukseen nousi seitsemän aseistautunutta merirosvoa (vartijoiksi naamoituneina) pidättäen miehistön 22 merimiestä ohjaushuoneessa ja konehuoneessa. He pakottivat aluksen merelle ja vaativat 15 000 dollarin lunnaita. == Rahtilaivan takaisin valtaaminen == Seuraavana päivänä amerikkalainen hävittäjä lähestyi alusta aluksen hätämerkkiin vastaten ja lähetti SH-60B-helikopterin ja VBSS-ryhmän (Visit, Board, Search, and Seizure) vapauttamaan rahtilaivan. Samaan aikaan pohjoiskorealaiset merimiehet hyökkäsivät vangitsijoidensa kimppuun ja takavarikoivat joitain aseita. Pitkäaikainen tulitaistelu merimiesten ja merirosvojen välillä johti merirosvojen tappioon. Kaksi merirosvoa kuoli taistelussa, muut vangittiin (kolme haavoittunutta). Pohjois-Korean merimiehistä kuusi haavoittui ja heistä kolme joutui sairaalahoitoon. == Jälkipuintia == Pohjois-Korean valtion uutistoimisto KCNA julkaisi tapahtuman jälkeen ennennäkemättömän myönteisen lausunnon, jossa se kiitti Yhdysvaltoja heidän avustaan ja korosti Yhdysvaltojen ja Pohjois-Korean onnistunutta yhteistyötä välikohtauksen aikana. == Lähteet == Luokka:Merirosvous Luokka:Vuoden 2007 rikokset Luokka:Pohjois-Korean liikenne Luokka:Somalialaiset rikostapaukset
PinePhone Pro

PinePhone Pro on Pine64:n kehittämä 4G älypuhelinkehitysalusta, joka on suunnattu avoimen lähdekoodin kehittäjille. Laite on vuonna 2019 julkaistun PinePhone-puhelimen seuraaja. PinePhone Pro käyttää Linux Manjaro ARM -käyttöjärjestelmää ja Plasma Mobile -käyttöliittymää. Sen sisällä on Rockchip RK3399S -järjestelmäpiiri, 4 Gt LPDDR4-muistia, 6-tuumainen näyttö, 13 MP:n pääkamera ja 8 MP:n etukamera. Puhelimessa on myös kytkimiä, joilla voi kytkeä toimintoja pois päältä, sekä vaihdettava Samsung J7 -tyyppinen 3000 mAh:n akku. Kesällä 2022 ohjelmisto oli kuitenkin vielä keskeneräinen. == Lähteet == == Aiheesta muualla == * PinePhone Pro Pine64 wikissä * Martijn Braam, 15.10.2021, The PinePhone Pro (vertailu Pinephone Pro -laitteen ennakkoversiosta ja Pinephone-mallista) Luokka:Avoimen lähdekoodin matkapuhelimet
Toinen raide

Toinen raide on Antti Lempiäisen ohjaama ja käsikirjoittama suomalainen dokumentti- ja televisioelokuva vuodelta 2023. Elokuva kertoo Imatralla kasvaneen Lempiäisen ja hänen lapsuudenystävänsä Jarkon elämien erkaantumisesta eri suuntiin. Se käsittelee lapsuuden lähtökohtien sekä Suomen 1990-luvun laman vaikutusta lapsen myöhempään elämään. Elokuva alkaa Lempiäisen lukiessa artikkelin Veturimiehet heiluttaa (1992) -elokuvasta. Hän muistelee käyneensä katsomassa elokuvan ystävänsä Jarkon kanssa, jonka jälkeen Jarkko päätteli heidän elämiensä menevän juuri kuten elokuvan päähenkilöillä, Lempiäisen lähtiessä muualle ja Jarkon jäädessä näköalattomana kotikaupunkiinsa. Lempiäinen ei ole kuullut Jarkosta mitään kahteenkymmeneen vuoteen ja päättää artikkelin innoittamana selvittää mitä hänelle on tapahtunut. == Lähteet == Luokka:Vuoden 2023 suomalaiset elokuvat Luokka:Suomalaiset dokumenttielokuvat Luokka:Suomalaiset televisioelokuvat
Rainbow Rowell

Rainbow Rowell (s. 24. helmikuuta 1973 Nebraska, Yhdysvallat) on yhdysvaltalainen kirjailija. Rowell on kirjoittanut romaaneja sekä novelleja. Lisäksi hän on tehnyt sarjakuva-albumeja yhdessä eri kuvittajien kanssa. Rowellin läpimurtoteos on nuorten aikuisten romaani Eleanor & Park, joka saavutti suuren suosion heti ilmestyttyään. Teoksen käännösoikeudet on myyty neljäänkymmeneen maahan. Kirjan suomennos julkaistiin vuonna 2016. ==Teoksia== Suomennetut teokset * * Romaaneja ja novellikokoelmia * Attachments (2011) * Fangirl (2013) * Landline (2014) * Carry On (2015) * Almost Midnight (2017), sisältää kaksi lyhyttä kertomusta Midnights ja Kindred Spirits * Wayward Son (2019) * Any Way the Wind Blows (2021) * Scattered Showers (2022), novellikokoelma Sarjakuvia * Runaways, kuvittanut Kris Anka (2017–2021) * She-Hulk, kuvittanut Rogê Antônio (2022) ==Lähteet== Luokka:Yhdysvaltalaiset kirjailijat Luokka:Vuonna 1973 syntyneet Luokka:Elävät henkilöt
Lars Mikkelsen

Lars Dittmann Mikkelsen (s. 6. toukokuuta 1964, Gladsaxe, Tanska)Lars Mikkelsen, Rotten Tomatoes, viitattu 10.4.2023. on tanskalainen näyttelijä. Hänet tunnetaan rooleistaan televisiosarjoissa Rikos (2007), Vallan linnake (2013–2022), House of Cards (2015–2018), Star Wars Rebels (2016–2018) ja The Witcher – Noituri (2019–2021). Hän on myös näyttelijä Mads Mikkelsenin veli.Adam B. Vary ja Amon Warmann: Star Wars Series ‘Ahsoka’ Casts Lars Mikkelsen as Fan-Favorite Villain Grand Admiral Thrawn, Variety, 8.4.2023, viitattu 10.4.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2001 En kærlighedshistorie En kærlighedshistorie Mads 2004 Kolmas valta Kongekabale Peter Schou 2008 Det som ingen ved Det som ingen ved Mark Deleuran 2008 Liekki ja sitruuna Flammen & Citronen Frode Jacobsen 2009 Headhunter Headhunter Martin Vinge 2011 Ronal Barbaren Ronal Barbaren Volcazar 2012 What Richard Did What Richard Did Peter Karlsen 2014 Kun peto herää Når dyrene drømmer Thor 2015 9. huhtikuuta 9. april Hintz 2016 Der kommer en dag Der kommer en dag Frederik Heck === Televisiosarjat === Vuodet Suomenkielinen nimi Alkuperäinen nimi Roolihahmo 2002 Murhakomissio Rejseholdet Ivan 2004–2007 Krøniken Krøniken Jens Otto Krag 2007 Rikos Forbrydelsen Troels Hartmann 2011 Kylmäveriset tappajat Den som dræber Magnus Bisgaard 2013–2022 Vallan linnake Borgen Søren Ravn 2014 Uusi Sherlock Sherlock Charles Magnussen 2014 1864 1864 Thøger Jensen 2015 The Team The Team Harald Bjorn 2015–2018 House of Cards House of Cards Viktor Petrov 2016–2018 Star Wars Rebels Star Wars Rebels suuramiraali Thrawn (äänirooli) 2017–2018 Huuto syvyydestä Herrens veje Johannes 2019–2021 The Witcher – Noituri The Witcher Stregobor 2019–2013 Kuulustelu Forhøret Holger Lang 2020–2022 Devils Devils Daniel Duval 2021 Rantahotelli Badehotellet Svend Damm 2022 Valtakunta Riget Pontopidan 2023 Ahsoka Ahsoka suuramiraali Thrawn 2024 Star Wars: Tales of the Empire Star Wars: Tales of the Empire amiraali Thrawn (äänirooli) == Lähteet == == Aiheesta muualla == * Luokka:Tanskalaiset näyttelijät Luokka:Vuonna 1964 syntyneet Luokka:Elävät henkilöt
Patricia Anthony

Patricia Marie Anthony (29. maaliskuuta 1947 San Antonio, Texas – 2. elokuuta 2013) oli yhdysvaltalainen science fiction- ja slipstream-kirjailija. Anthonyn avaruusolioita käsitellyt scifiesikkoromaani Cold Allies (1992) voitti Locus Award for Best First Novel -kirjallisuuspalkinnon vuonna 1993. Anthonyn tunnetuin ja arvostetuin romaani on Brother Termite (1993), jonka elokuvaoikeudet ohjaaja James Cameron hankki itselleen 2000–luvun alussa ja John Saylesin oli tarkoitus toimia elokuvan käsikirjoittajana, mutta elokuvaa ei lopulta tehty. Anthonyn muut romaanit saivat myös samoihin aikoihin kiinnostusta toisilta elokuvaohjaajilta. Vuonna 1998 julkaistussa romaanissa Flanders Anthony keskittyi vähemmän tieteiskirjallisuuteen ja kuvaili sen sijaan yhdysvaltalaisen lapsisotilaan yliluonnollisia kokemuksia ensimmäisen maailmansodan juoksuhaudoissa. Kirjailijan työnsä lisäksi Anthony työskenteli luovan kirjoittamisen opettajana Southern Methodist Universityssa ja toimittajana The Dallas Morning Newsissa. ==Teokset== *Cold Allies (1992) *Brother Termite (1993) *Conscience of the Beagle (1993) *Happy Policeman (1994) *Cradle of Splendor (1996) *God's Fires (1997) *Flanders (1998) *Eating Memories (1998) ==Lähteet== Luokka:Vuonna 1947 syntyneet Luokka:Vuonna 2013 kuolleet Luokka:Yhdysvaltalaiset kirjailijat Luokka:Yhdysvaltalaiset tieteiskirjailijat
Lasse Wellander

Lars-Ove Wellander (18. kesäkuuta 1952 Vikerin seurakunta, Nora, Ruotsi – 7. huhtikuuta 2023 Övergranin piiri, Håbo) oli ruotsalainen muusikko ja musiikkituottaja. Hän teki pitkäaikaista yhteistyötä muun muassa Abban kanssa. == Ura == Lasse Wellander aloitti muusikon uransa 16-vuotiaana Peps & Blues Quality -kokoonpanossa, jota johti Peps Persson. Kokoonpanoa muokattiin uusiksi ja sen nimeksi tuli Nature vokalistinaan Mats Ronander. Nature hajosi 1977. Tuolloin Wellander & Ronander jatkoivat duona. Wellander teki yhteistyötä vuosien kuluessa useiden tunnettujen muusikoiden kanssa (Povel Ramel, Magnus Uggla). Abban kitaristina hän toimi yhtyeen kultakauden levytyksissä ja kiertueilla sekä Voyage-albumilla (2021). Wellander teki yhteistyötä Benny Anderssonin ja Björn Ulvaeuksen kanssa musikaaleissa Chess ja Kristina från Duvemåla. Hän soitti myös kahden Mamma mia! -musikaalielokuvan soundtrackeillä. Wellander ja toinen tunnettu Abba- kitaristi Janne Schaffer olivat mukana rockyhtyeessä Stockholm All Stars, joka toimi vuodesta 1985 vuoteen 1988. Wellander teki musiikillista yhteistyötä myös lukuisten muiden ruotsalaisten muusikoiden kanssa Lill-Babsista Vikingarnaan. == Sooloalbumit == *Electrocuted (1976) *Wellander & Ronander (1978) *Full hand (1985) * Tweed (1987) *Poker-face (1990) *Från Rickfors till Peterson-Berger (1992) *2017/2018 (2018) == Lähteet == ==Aiheesta muualla== *Abbasite.com: Lasse Wellander *Discogs: Lars-Ove Wellander Luokka:Ruotsalaiset kitaristit Luokka:Ruotsalaiset musiikkituottajat Luokka:Vuonna 1952 syntyneet Luokka:Vuonna 2023 kuolleet
Safiye Sultan

Safiye Sultan (1550 – 1619) oli Osmanien valtakunnassa sulttaani Murat III:n vaimo ja Valide Sultan eli hallitsevan sulttaanin Mehmed III:n äiti. Eri lähteiden mukaan hän oli kotoisin joko Venetsiasta, Albaniasta tai Bosniasta, ja hänet tuotiin Muratille tämän ollessa vielä prinssi. Vuoteen 1585 mennessä hän oli haaremin merkittävin nainen, ja puuttui politiikkaan myös haaremin asioiden ulkopuolella. Hänen asemansa vahvistui vuonna 1595, kun Murat kuoli ja heidän pojastaan Mehmedistä tuli uusi sulttaani. Safiye vaikutti myös ulkopolitiikassa, ja anoppinsa Nurbanu Sultanin tavoin hän suosi venetsialaisia. Poikansa ollessa sotaretkillä Safiye toimi sijaishallitsijana, ja hänen sanotaan estäneen ottomaanien hyökkäyksen Venetsian Pyhän Markuksen torille, ja myöntäneen venetsialaisille kauppiaille parhaat kauppasopimukset. Hän oli kirjeenvaihdossa Katariina de’ Medicin ja Elisabet I:n kanssa. == Lähteet == Luokka:Osmanien valtakunnan naiset Luokka:Vuonna 1550 syntyneet Luokka:Vuonna 1619 kuolleet
Rakkaustarina (Paula Koivuniemen kappale)

Rakkaustarina on suomalaisen iskelmälaulaja Paula Koivuniemen singlenä julkaistu kappale vuodelta 1984. Sen sävelsi Esa Nieminen ja sanoitti Juha Vainio. Singlen b-puolena on Antti Hyvärisen säveltämä ja Pertti Reposen sanoittama ”Tule lähellein”. Singlen molemmat puolet julkaistiin Koivuniemen studioalbumilla Rakkaustarina (1984). ”Rakkaustarina” on jätetty pois useimmilta Paula Koivuniemen suosittua tuotantoa esitteleviltä kokoelma- albumeilta. Rakkaustarina-albumi ei myöskään menestynyt yhtä hyvin kuin Koivuniemen muut 1980-luvun studioalbumit.Pennanen, s. 183 ”Rakkaustarinan” rakenne on intro – säkeistö – silta – kertosäkeistö – säkeistö – silta – kertosäkeistö sävelkorkeutta nostaen kappaleen loppuun saakka. Sanoituksessa laulun kertojaminä on työnsä takia usein matkoilla eikä kykene unohtamaan kokemaansa suurta rakkautta. == Lähteet == * === Viitteet === Luokka:Paula Koivuniemen kappaleet Luokka:Juha Vainion sanoittamat kappaleet Luokka:Vuoden 1984 kappaleet
Antti Jouppila

Antti Jaakko Jouppila (s. 16. heinäkuuta 1949 Seinäjoki) on suomalainen kiekonheittäjä, joka kuului lajissaan kansalliseen parhaimmistoon 1960- ja 1970-lukujen vaihteessa. Hän edusti Seinäjoen Urheilijoita. Jouppila paransi kiekonheiton nuorten Suomen ennätystä neljä kertaa ja saavutti nuorten Pohjoismaiden ennätyksen Kalevan kisoissa vuonna 1969 tuloksella 56,88 sijoittuen kolmanneksi. Hän voitti useita poikien ja nuorten Suomen mestaruuksia kiekossa ja sivulajissa kuulassa. Jouppila edusti Suomea poikien ja nuorten maaotteluissa. Hänet valittiin myös nuorten epävirallisiin EM- kilpailuihin Leipzigiin 1968, mutta Suomen joukkue kutsuttiin takaisin hieman ennen kisojen alkua Prahan kevään takia. Jouppila kilpaili aikuisten maaotteluissa ainoan kerran elokuussa 1969 Norjaa vastaan ja sijoittui toiseksi Pentti Kahman jälkeen tuoksella 56,26. Jouppila heitti kiekonheitossa uransa parhaan tuloksen 60,52 elokuussa 1973 Alavudella. Ura kiekonheittäjänä päättyi ranteen jänteiden revähtämiseen kevättalvella 1974. Jouppilan isä Kauko Jouppila oli myös kiekonheittäjä ja veli Jussi Jouppila kuulantyöntäjä. == Lähteet == Luokka:Suomalaiset kiekonheittäjät Luokka:Vuonna 1949 syntyneet Luokka:Elävät henkilöt
Utah Department of Alcoholic Beverage Services

thumb|Viraston myymälä Cottonwood Heightsin kaupungissa. Utah Department of Alcoholic Beverage Services on Yhdysvaltojen Utahin osavaltion omistama virasto, jolla on lakisääteinen monopoli yli 5,0 tilavuusprosenttia alkoholia sisältävien juomien vähittäiskauppaan Utahin osavaltiossa. Virastolla on yli 40 omaa myymälää. Virastolla on myös oikeus antaa lupa yli 5,0 tilavuusprosenttia alkoholia sisältävien juomien vähittäiskauppaan yksityisyrittäjälle kahdenvälisellä sopimuksella. Nämä yksityismyymälät tunnetaan nimellä "Package Agencies", ja niitä toimii yli 100. Viraston omat myymälät sijaitsevat tyypillisesti osavaltion tiheämmin asutuilla alueilla ja yksityismyymälät harvempaan asutuilla alueilla. Virasto perustettiin vuonna 1935. == Lähteet == == Aiheesta muualla == * viraston kotisivut Luokka:Utah Luokka:Yhdysvaltalaiset yritykset Luokka:Yhdysvaltain valtion virastot Luokka:Alkoholiliikkeet
Meijeristi

Meijeristi-sanan merkitys on eri aikoina vaihdellut. Se on tarkoittanut meijeriliikkeen miespuolista johtajaa, jota naispuolisella on vastannut meijerska. Niiden tilalle tuli käytäntöön alkuun epäonnistuneena pidetty nimitys meijerikkö.Meijeristi Tietosanakirja. Osa 6, palsta 229. Tietosanakirja-osakeyhtiö 1914 Meijerikkö on uudemman määritelmän mukaan naispuolinen meijerissä toimiva ammattihenkilö, joka suorittanut asetuksen mukaisen meijeriharjoittelun ja tietopuolisen meijerikoulun.Meijerikkö. Nykysuomen sanakirja, osa III, s. 424. 4. p. WSOY 1962 Sittemmin meijeristi on siirtynyt tarkoittamaan yleisesti maitotuotteiden valmistustehtävissä toimivaa meijerityöntekijää.Meijeristi Kielitoimiston sanakirja 2022. Viitattu 10.4.2023 Nykyisin meijeristi on Suomessa meijerialan perustutkinnon tutkintonimike,Meijeriala, Elintarvikealan perustutkinto. Hami.fi. Viitattu 10.4.2023 ja sen suorittanut henkilö työskentelee meijerialan yrityksissä erilaisten maidosta valmistettujen tuotteiden valmistuksessa. Hän valmistaa, pakkaa ja varastoi niitä, seuraa ja säätää valmistusprosessia, käyttää koneita ja laitteita ja myös huolehtii pesu- ja puhdistustoiminnoista.Meijeristi, ammattiosaaja.fi, viitattu 10.4.2023 Ainoa koulutuspaikka on Hämeen ammatti- instituutti (Hami), ja opiskelu kestää 2–3 vuotta. ==Lähteet== Luokka:Lypsykarjatalous Luokka:Ammatit
Malmön keskusrautatieasema

Malmön keskusrautatieasema () on vuonna 1856 avattu rautatieasema Ruotsin Malmössä. Se on Tukholman keskusrautatieasemalta alkavan 483 kilometriä pitkän eteläisen pääradan pääteasema. Vuodesta 2010 alkaen Malmö on ollut myös Kööpenhaminaan liikennöivän Öresundstågenin käytössä. Citytunneln- rautatietunnelia pitkin asema on yhteydessä myös Triangelnin ja Hyllien asemiin. == Katso myös == * Juutinrauman silta == Lähteet == == Aiheesta muualla == Luokka:Ruotsin rautatieliikennepaikat keskusrautatieasema
Gunta Stölzl

Gunta Stölzl (5. maaliskuuta 1897 München, Saksan keisarikunta – 23. huhtikuuta 1983 Zürich, Sveitsi oli saksalais-sveitsiläinen tekstiilitaiteilija, joka oli 1926–1931 Bauhausin kudontatyöpajan johtaja. == Nuoruus ja opiskelu == Münchenissä 1897 syntynyt Stölzl opiskeli 1914–1916 kotikaupunkinsa Kunstgewerbeschulessa maalaustaidetta, lasimaalausta, keramiikkaa ja taidehistoriaa. Hän toimi ensimmäisen maailmansodan aikana 1916–1918 Punaisen Ristin hoitajana. Sodan jälkeen Stölzl palasi Kunstgewerbeschuleen, mutta vaihtoi pian Bauhausiin. == Ura == thumb|vasen|upright|Stölzlin suunnittelema tekstiili Marcel Breuerin huonekalussa. Stölzl kävi Bauhausissa talvella 1919–1920 peruskurssia sekä lasimaalauksen ja seinämaalauksen kursseja. Hän ehdotti Walter Gropiukselle oman naisten osaston perustamista. Tämä kävi Gropiukselle, joka halusi estää naisten pääsyn muihin työpajoihin. Stölzl opiskelikin vuoden 1920–1921 Johannes Ittenin ja Helene Börnerin opettamalla naisten kurssilla. Stölzl opiskeli 1921–1925 Georg Muchen johtamassa kudontatyöpajassa sekä kävi Ittenin ja Paul Kleen tunneilla. Naisten kurssi ja kudontatyöpaja yhdistettiin, ja Stölzlilta tuli työpajan johtohahmoja. Stölzl sai 1924 tehtäväkseen perustaa Herrlibergiin kudontatyöpajan. Hän oli 1925–1926 Bauhausin kudontatyöpajan mestari ja 1926–1931 sen johtaja. Tuona aikana hän suunnitteli muun muassa tekstiilejä Marcel Breuerin huonekaluihin. Stölzt osallistui 1928 muiden Bauhausin jäsenten kanssa Neuvostoliiton Vhutemas-taidekoulun opetukseen. Stölzl jätti Bauhausin keväällä 1931 ja muutti Sveitsiin. Hän perusti Zürichissä Gertrund Preiswerkin ja Heinrich-Otto Hürlimannin kanssa tekstiiliyritys S-P-H-Stoffen, joka kuitenkin kaatui taloudellisten syiden takia jo 1933. Stölzl ja Hürlimann alkoi vetää yrityksen jatkoa nimellä S-H- Stoffe, ja vuodesta 1937 yritys oli yksin Stölzlin omistuksessa nimellä Sh- Stoffe. Stölzl lopetti 1967 yritystoiminnan ja alkoi keskittyä gobeliineihin ja omien mallien kudontaan. Hän toimi aktiivisesti tekstiilitaiteessa aina kuolemaansa 1983 asti. Hänen maineensa kasvoi myös paljon jo hänen elinaikanaan, ja hän osallistui vuonna 1968 ”50 Jahre Bauhaus” -näyttelyyn. == Yksityiselämä == Stölzl meni vuonna 1927 naimisiin israelilaisen Arieh Sharonin kanssa, josta tuli myöhemmin tunnettu arkkitehti. He saivat vuonna 1929 Yael-nimen saaneen tyttären. Stölzl menetti liiton takia Saksan kansalaisuutensa, koska Sharon oli juutalainen. Stölzl ei saanut tukea Bauhausin silloiselta johtajalta Ludwig Mies van der Rohelta ja pakeni miehensä kanssa Sveitsiin. Stölzl ja Sharon erosivat 1936. Stölzl meni 1942 naimisiin sveitsiläisen kirjailijan Willy Stadlerin kanssa ja sai samana vuonna sveitsin kansalaisuuden. Stölzlin ja Stadlerin tytär Monika syntyi 1943. == Lähteet == == Aiheesta muualla == *Virallinen sivusto *Stölzl MoMAn sivuilla Luokka:Tekstiilitaiteilijat Luokka:Saksalaiset taiteilijat Luokka:Sveitsiläiset taiteilijat Luokka:Vuonna 1897 syntyneet Luokka:Vuonna 1983 kuolleet
Emme suostu pelkäämään

Emme suostu pelkäämään (Loldiers Anthem) on rap-artisti Karri "Paleface" Miettisen vuonna 2016 tekemä kappale. Kappale on voimakasta Soldiers of Odinin kritiikkiä ja nostaa esiin pelleaktivismia (Loldiers of Odin). Videolla on mukana monia julkisuuden henkilöitä kuten Riku Rantala, Tunna Milonoff, Teivo Teivainen, Aleksi Pahkala, Paavo Arhinmäki ja Renaz Ebrahimi sekä räppäreitä kuten Toinen Kadunpoika, Solonen ja Xmies.”Voi teitä nahkapäät, emme suostu pelkäämään” – Paleface osoittaa uuden singlensä suoraan Soldiers of Odinille; Soundi 17.6.2016 Youtube-julkaisun lisäksi kappale on julkaistu vinyylisinglenäYhteiskunta tarvitsee pellejä; Voima.fi. == Lähteet == Luokka:Suomalaiset hip hop -kappaleet Luokka:Vuoden 2016 kappaleet
Huivikehrääjä

Huivikehrääjä (Gactornis enarratus) on kehrääjiin kuuluva lintulaji. Lajia tavataan Madagaskarilta. == Koko ja ulkonäkö == Huivikehrääjä voi kasvaa noin 24 cm pitkäksi. Sukupuolet muistuttavat toisiaan ulkonäöltään. Laji on ruskean-, harmaan- ja mustankirjava. Runsas täplitys antaa höyhenille suomumaisen ulkonäön. Huivikehrääjän kurkku on harmaa, kaulassa on kellanruskea rengas, ja niska on punaruskea. Koiraalla on valkoista pyrstön päässä. ==Levinneisyys ja elintavat== Huivikehrääjä on Madagaskarin itäosien lintu. Lajin elinympäristöä ovat ainavihannat sademetsät, mutta paikoitellen sitä esiintyy myös kuivemmissa metsissä. Lintu on yöaktiivinen ja pyydystää ravinnokseen lentäviä hyönteisiä, erityisesti kovakuoriaisia. Huivikehrääjä pesii syys-joulukuussa. Naaras munii 6-12 munaa. == Lähteet == Luokka:Kehrääjät
Eduskuntavaalit 2027

Suomen 40. eduskuntavaalit järjestettäneen 18. huhtikuuta 2027. Eduskuntavaaleissa 2027 valitaan 200 kansanedustajaa eduskuntaan vaalikaudelle 2027–2031. Kansanedustajista 199 valitaan mantereelta ja yksi Ahvenanmaalta. == Vaalipiirit == Kansanedustajat valitaan 13 vaalipiiristä, joiden paikkaluku määräytyy asukasluvun perusteella lukuun ottamatta Ahvenanmaan maakunnan vaalipiiriä, josta valitaan aina yksi edustaja. Vaalipiiri Kansanedustajat Paikat Muutos 01 Helsinki 23 02 Uusimaa 37 03 Varsinais-Suomi 17 04 Satakunta 8 05 Ahvenanmaa 1 06 Häme 14 07 Pirkanmaa 20 08 Kaakkois-Suomi 15 09 Savo- Karjala 15 10 Vaasa 16 11 Keski-Suomi 10 12 Oulu 18 13 Lappi 6 == Kansanedustajat, jotka eivät asetu ehdokkaaksi == Seuraavat vaalikaudelle 2023–2027 valitut kansanedustajat eivät lähde ehdolle eduskuntavaaleissa 2027. Edustaja Puolue Vaalipiiri Kansanedustajana Lähde Pirkanmaa 2011– Helsinki 1979– https://www.youtube.com/watch?v=Tg0cq5TiW4s YouTube, Verkkouutiset. Sanna Ukkola Show: Voi olla, että Sanna Marinista tuli rasite puolueelle. 13.4.2023 == Kannatustutkimukset == === Valtakunnalliset puoluekannatuskyselyt === == Lähteet == Luokka:Eduskuntavaalit Luokka:2000-luvun vaalit Luokka:2027 Luokka:Suomen politiikka 2020-luvulla
Porsche Super

Porsche Super oli saksalaisen Porsche yhtiön valmistama traktorimalli. Sitä valmistettiin vuosina 1957-1963. Porsche Super oli aikanaan nopeimpia traktoreita, yltäen lähes 30 kilometrin tuntinopeuteen. == Mallit == Superista valmistettiin kahta mallia: Super N, vuosina 1957-1962, ja Super Export, vuosina 19661-1963. Mallit erosivat toisistaan vaihdelaatikoiltaan, moottorin tyypiltään ja hydrauliikan tuoton määrältään. Super N käytti Deutzin 5+1 vaihdelaatikkoa, kun Super Exportissa oli jo 8+2 vaihteisto. Super N kulki maantiellä nopeampaa, mutta Super Exportissa oli enemmän vääntöä, joka oli etu raskaammissa töissä. Tämä oli uuden moottorin suuremman iskutilavuuden ansiota. == Porsche Super Suomessa == Suomeen tuodut Porsche Super mallit olivat vakiovarustelultaan varsin hyviä. Esim. 1000 r/min voa ja ajokytkimestä riippumaton voiman ulosotto olivat joissain versioissa vakiona. Turbiinikytkin oli Suomen malleissa myöskin vakiona, mutta osa Super Export malleista tulivat myös ilman sitä. == Valmistuksen lopetus == Porsche lopetti traktoreiden valmistuksen vuonna 1963, vaikka merkki oli Saksan toiseksi myydyin merkki heti Deutzin jälkeen. == Aiheesta muualla == * * * http://www.konedata.net/Traktorit/PorscheSuper.htm Luokka:Traktorit Luokka:Porsche
Jelena Fanailova

Jelena Nikolajevna Fanailova (; 19. joulukuuta 1962 Voronež, Neuvostoliitto) on venäläinen runoilija. == Suku ja koulutus == Jelena Fanailova valmistui Voronežin lääketieteellisestä instituutista ja suoritti tutkinnon Voronežin valtionyliopistossa romaanis-germanistisen filologian laitoksella pääaineenaan kielitiede. Hän työskenteli kuusi vuotta lääkärinä aluesairaalassa, lehtorina Voronežin alueen valtionyliopiston journalismin tiedekunnassa, jossa opetti kurssia "Mainonnan psykologia" ja aluetelevision toimittajana. == Kirjallinen ura == Jelena Fanailova tuli vuonna 1995 Radio Svobodan kirjeenvaihtajaksi, ja hän on asunut ja työskennellyt Moskovassa 1990-luvun lopulta lähtien. Hän työskenteli ohjelmassa "Miehellä on oikeus" (ven. Человек имеет право), juonsi ohjelmaa "Kaukana Moskovasta: entisen Neuvostoliiton valtakunnan kulttuuri, kaupungit ja ihmiset" (ven. Далеко от Москвы: культура, города и люди бывшей советской империи) ja oli 'Vapaus klubeilla' (ven. Свобода в клубах) -ohjelman käsikirjoittaja. Hän on kirjoittanut runo- ja kirjallisuusarvosteluja kirjallisuusjulkaisuihin Znamja (ven. Знамя), Novoje literaturnoje obozrenije (ven. Новое литературное обозрение), Krititšeskaja massa (ven. Критическая Масса) ja Mitin (ven. Митин). Hän on kääntänyt Serhi Žadanin runoja ukrainan kielestä sekä Brigitte Olešinskin runoja saksan kielestä. Fanailova on OpenSpace.ru-portaalin kolumnisti. Fanailovan Yhdysvalloissa julkaistu kirja The Russian Version (ven. Русская версия, 2009), jonka ovat kääntäneet Stephanie Sandler ja Jevgenija Turovskaja, sai Rochesterin yliopiston palkinnon vuoden parhaasta käännetystä kirjasta. Jelena Fanailova on saanut arvostetun Andrei Belyi -kirjallisuuspalkinnon vuonna 1999 ja Moskovan tili/kreivipalkinnon vuonna 2003 sekä Znamja-kirjallisuuslehden palkinnon vuonna 2008. Hän oli Joseph Brodsky -säätiön stipendiaatti vuonna 2013. Jelena Fanailova on maineensa vakiinnuttanut merkittävä venäläinen nykyrunoilija. == Tuotantoa == * 'Matka' (Путешествие), Mitin-lehti, Pietari 1994 * 'Äärimmäisen kyyninen' (С особым цинизмом), Novoje literaturnoje obozrenije -lehti, Moskova 2000 * 'Transylvania on häiritsevä' (Трансильвания беспокоит), O.G.I. runoprojekti, Moskova 2002 * 'Venäläinen versio' (Русская версия), Moskova 2005. (Kirja ja CD). Julkaistu Brooklynissä, Yhdysvalloissa vuonna 2009 englanniksi. * 'Mustat puvut' (Чёрные костюмы), Moskova 2008 * 'Lena ja ihmiset' (Лена и люди), Moskova, 2011 == Aiheesta lisää == * Jelena Fanailovan täydellinen bibliografia (englanniksi) * Jelena Fanailovan biografia ja bibliografia (venäjäksi) * Jelena Fanailovan tekstejä ja biografia (venäjäksi) * Kuvia Jelena Fanailovasta (venäjänkielinen sivu) * Jelena Fanailovan haastattelu Polit.ru -sivustolla (venäjäksi) == Lähteet == Luokka:Vuonna 1962 syntyneet Luokka:Elävät henkilöt Luokka:Venäläiset runoilijat
Vilho Kettunen

Vilho Nikodemus Kettunen (10. elokuuta 1899 Viipuri – 12. tammikuuta 1940) oli suomalainen jääpalloilija. Pelipaikaltaan hän oli vasen laitahyökkääjä. Kettunen edusti 1920-luvun alussa Viipurin Reipasta, jolloin hän nousi maajoukkueeseen niin jalka- kuin jääpallossa. Hän edusti Suomea jääpallossa vuonna 1922. Tämä jäi hänen ainoaksi jääpallon maaotteluedustukseksi. Jalkapallossa hän edusti Suomea maaotteluissa Unkaria ja Viroa vastaan. Vuonna 1925 Kettunen siirtyi Viipurin jääpallon ykkösseuran Susien riveihin ja oli voittamassa vuonna 1925 Suomen mestaruuden. Jalkapallossa hän ei saavuttanut Suomen mestaruutta, vaikka oli kolme kertaa eli vuosien 1918, 1919 ja 1922 loppuottelussa Reippaan riveissä. Kettunen työskenteli Hovinmaan paperitehtaassa Vahvialassa ja Ahlström-konsernin palveluksessa Varkaudessa. Hän siirtyi 1930-luvun alussa Helsinkiin agentuurialalle ja edusti vielä silloin Helsingin Palloseuraa. Kettunen osallistui vuoden 1918 sisällissotaan valkoisten puolella. Hän oli mukana talvisodassa ensin Laatokan Karjalassa, josta hänet siirrettiin pian Sallan rintamalle JR 40:n riveihin vänrikkinä joukkueen johtajaksi. Tammikuussa 1940 hän haavoittui vakavasti kranaatista ja kuoli matkalla joukkosidontapaikalle. ==Saavutuksia== Jalkapallo: * kolme SM- hopeaa 1918, 1919 ja 1922 * kaksi maaottelua Jääpallo: * yksi SM-kulta 1925 * yksi maaottelu == Lähteet == Luokka:Suomalaiset jääpalloilijat Luokka:Suomalaiset jalkapalloilijat Luokka:Suomen sisällissodan valkoiset Luokka:Suomalaiset toisessa maailmansodassa kaatuneet Luokka:Vuonna 1899 syntyneet Luokka:Vuonna 1940 kuolleet
Operaatio Alaska

Operaatio Alaska, Finalaska tai Uusi Suomi oli joidenkin Yhdysvaltain viranomaisten ehdottama suunnitelma ottaa suomalaispakolaisia Alaskaan, jos Neuvostoliitto olisi valloittanut Suomen. Alaskaan suunniteltiin suomalaisten ottamista sekä talvisodan että jatkosodan aikana. Uusi Suomi olisi perustettu Keski-Alaskaan Tananajoen ympärille. Alaskalaiset vastustivat suunnitelmaa lähinnä siksi, että suomen kieltä on vaikea oppia ja sitä ei puhuttu kyseisellä alueella. == Tausta == Yhdysvalloissa talvisodan aikana pelättiin suomalaisten kansanmurhaa, joten sitä ehdotettiin että Amerikka pelastaisi suomalaiset evakuoimalla heidät Alaskaan. Alaska valittiin, koska sen katsottiin soveltuvan suomalaisille ja koska sen väkiluku oli erittäin pieni. Jatkosodan aikana suunniteltiin myös suomalaispakolaisten ottamista, tosin laajemmassa mittakaavassa, koska Amerikka oli valmis evakuoimaan koko Suomen väestön ja asutettu Alaska olisi ollut paremmin turvattu tulevassa kylmässä sodassa Neuvostoliiton hyökkäystä vastaan. == Katso myös == * Slattery Report, samanlainen suunnitelma natsien miehittämästä Euroopasta pakenevien juutalaisten siirtämiseksi Alaskaan. ** Michael Chabonin Jiddish Policemen's Union (2007), vaihtoehtoinen historiallinen romaani, joka sijoittuu maailmaan, jossa Slattery Report toteutettiin. == Lähteet == == Kirjallisuutta == * == Aiheesta muualla == * Operaatio Alaska: Yleisradion vaihtehtoiseen historiaan perustuva kuvitteellinen dokumentti tilanteesta jossa Operaatio Alaska on toteutettu Luokka:Alaskan historia Luokka:Suomen historia Luokka:Suomen ja Yhdysvaltain väliset suhteet Luokka:Toteutumattomat suunnitelmat ja hankkeet
Jessica Schiefauer

Jessica Schiefauer (s. 20. elokuuta 1978 Kungälv, Ruotsi) on ruotsalainen kirjailija. Hänen esikoisteoksensa Om du var jag julkaistiin vuonna 2009. Schiefauer voitti lasten- ja nuortenkirjallisuuden August-palkinnon vuonna 2011 teoksellaan Pojkarna (suom. Pojat) ja vuonna 2015 teoksellaan När hundarna kommer (suom. Ester & Isak). När hundarna kommer voitti myös Spårhunden-palkinnon, jonka Svenska Deckarakademi jakaa parhaalle lasten- tai nuortendekkarille. Pojat-kirjasta on tehty teatterisovitus ja elokuva. ==Teoksia== * Om du var jag (2009) * Pojkarna (2011), suom. Pojat (2015) suomentanut Säde Loponen * När hundarna kommer (2015), suom. Ester & Isak (2016) suomentanut Säde Loponen * Bärarna (2020) ==Lähteet== Luokka:Ruotsalaiset lasten- ja nuortenkirjailijat Luokka:Vuonna 1978 syntyneet Luokka:Elävät henkilöt
Jennifer Mathieu

Jennifer Mathieu on yhdysvaltalainen kirjailija. Hän kirjoittaa nuorille aikuisille suunnattuja romaaneja. Mathieu asuu perheineen Texasissa ja työskentelee opettajana. Osa hänen teoksistaan sijoittuu yhdysvaltalaiseen high school -ympäristöön. Esikoisteos The Truth About Alice julkaistiin vuonna 2014, ja se palkittiin CBC:n Children's Choice Book Awardsissa Teen Debut Author -palkinnolla. Mathieun teoksista on suomennettu tähän mennessä vasta yksi: Näpit irti! (engl. Moxie). Kirjan pohjalta on tehty samanniminen elokuva vuonna 2021. ==Teokset== * The Truth About Alice (2014) * Devoted (2015) * Afterward (2016) * Moxie (2017), suom. Näpit irti! (2018) * The Liars of Mariposa Island (2019) * Bad Girls Never Say Die (2021) * Down Came the Rain (julkaistaan 9/2023) ==Lähteet== Luokka:Yhdysvaltalaiset kirjailijat
Braiesjärvi

Braiesjärvi on järvi Italiassa, Etelä-Tirolin maakunnassa. Se on vuoristojärvi, joka sijaitsee Dolomiittien vuoristossa. Se on 1 469 metriä merenpinnan yläpuolella. Sen pinta-ala on 31 hehtaaria, ja se on syvimmältä kohdaltaan 36 metriä syvä. Se sijaitsee Alta Pusterian luontomatkailualueella, ja järven ympäristössä harrastetaan luontovaellusta. Järvi syntyi valtavien kalliomuodostumien romahdettua siten, että paikalle syntyi alanko, johon alkoi kertyä vettä pohjavesivirtaamista. Järveen liittyy taru, jonka mukaan järven pohjaan kätkettiin muinoin aarteita. == Lähteet == Luokka:Italian järvet
Holvihauta

Holvihauta on hautausmaalla sijaitseva maanalainen tila, jonne vainajan tuhka sijoitetaan ilman uurnaa. Holvihautaan kuuluvassa maanpäällisessä osassa on lukittava kansi, joka peittää aukon, jonka kautta tuhka haudataan. Maanpäällisessä osassa on myös taso, jolle vainajien omaiset ja ystävät voivat tuoda kukkia ja kynttilöitä. Maan päällä on lisäksi kaikille holviin haudatuille yhteinen muistomerkki ja siihen kiinnitetyt metallilaatat, joihin vainajien nimet on kaiverrettu. Vuonna 2022 Vantaan seurakuntien hautauksista 77 prosenttia oli tuhkauksia. Tavallisimmat vaihtoehdot tuhkan lopulliseen sijoitukseen olivat uurnahautaus tai hautaus sirottelualueelle, holvihautaan tai muistolehtoon. Vantaalaisessa Hämeenkylän seurakunnassa otettiin 2022 käyttöön holvihauta uutena hautaustapana ja kivilouhikkoinen sirottelualue, koska uurnahautapaikat olivat loppumassa ja muistolehtokin tarvitsi lisää aluetta. Paikkoja arkkuhautaukseen ei Hämeenkylän hautausmaalla ole alkuaankaan ollut. Hämeenkylän seurakunnan kirkkoherran mukaan kaikki ihmiset eivät pidä holvihautauksesta yhteiseen tilaan, vaan monet haluaisivat yksittäishaudan, jolla voi käydä muistelemassa vainajaa ja hoitamassa hautaa. Holvihautauksen etuja on tilansäästö ja helppo hautaus talvella, jolloin ei suoriteta sirotteluakaan. Toisaalta monelle ihmiselle on mieluisaa käydä yhteisellä muistelupaikalla, eikä hautakaan tarvitse hoitoa. Uusien hautaustapojen avulla Hämeenkylän hautausmaan käyttöaikaa voitiin pidentää noin 30 vuodella. Vantaalla myös Korson hautausmaalle on tehty neljä holvihautaa, joihin voi haudata noin 900 vainajan tuhkat. ==Lähteet== Luokka:Hautaus
Eminönü

Eminönü on alue Istanbulin vanhassa kaupungissa Turkissa. Se on ikiaikainen satamapaikka kohdassa, jossa Kultainen sarvi liittyy Bosporinsalmeen, Galatan sillan eteläpäässä. Siellä on lauttasatama ja rautatieasema, ja se on raitiovaunujen ja bussiverkoston solmukohta ja vilkas kauppapaikka. Eminönüssa on myös monia Istanbulin historiallisia rakennuksia. Vuodesta 2009 Eminönü on hallinnollisesti osa Fatihin piirikuntaa. == Lähteet == Luokka:Istanbul
Kjell Holler

Kjell Torbjørn Holler (29. kesäkuuta 1925 Tinn – 1. marraskuuta 2000 Oslo) oli norjalainen työväenpuolueen poliitikko. Hän toimi Norjan elinkeinoministerinä 1959–1963. Holler erosi virastaan kesällä 1963 Kings Bayn kaivosonnettomuuden aiheuttaman poliittisen skandaalin vuoksi. ==Lähteet== ==Aiheesta muualla== * Kjell Holler Norjan suurkäräjien verkkosivuilla Luokka:Norjan ministerit Luokka:Vuonna 1925 syntyneet Luokka:Vuonna 2000 kuolleet
Olav Meisdalshagen

Olav Meisdalshagen (17. maaliskuuta 1903 Nord-Aurdal – 21. marraskuuta 1959 Oslo) oli norjalainen juristi ja työväenpuolueen poliitikko. Hän istui suurkäräjillä 1937–1959 sekä toimi Norjan valtiovarainministerinä 1947–1951 ja maatalousministerinä 1955–1956. ==Lähteet== ==Aiheesta muualla== * Olav Meisdalshagen Norjan suurkäräjien verkkosivuilla Luokka:Norjan maatalousministerit Luokka:Norjalaiset juristit Luokka:Vuonna 1903 syntyneet Luokka:Vuonna 1959 kuolleet
Rjukan Arbeiderblad

Rjukan Arbeiderblad (lyh. RA) on norjalainen vuonna 1923 perustettu paikallislehti, jonka toimitus on Rjukanissa Tinnin kunnassa. Lehti ilmestyy kolmesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Tinn
Heikki Anttonen

Heikki Anttonen (13. elokuuta 1902 Hiitola – 31. elokuuta 1941 Joutseno) oli suomalainen jääpallomaalivahti 1920-luvulla. Ammatiltaan hän oli konttoristi. Hän haavoittui kuolettavasti elokuussa 1941 jatkosodan hyökkäysvaiheessa. Heikki Anttonen edusti aluksi jääpallossa Viipurin NMKY:ta, mutta siirtyi vuonna 1924 Susien riveihin ja olikin sen jälkeen voittamassa viittä Suomen mestaruutta ja kahta SM-hopeaa silloisen suomalaisen jääpallon huippuseuran riveissä. Jääpallon lisäksi Anttonen kilpaili Viipurin Urheilijoissa keskimatkojen juoksijana. Hän saavutti vuonna 1927 800 metrillä ajan 2.01,9. Työtehtävissä Anttonen työskenteli ensin konttoristina Viipurin poliisilaitoksen osoitetoimistossa, mutta siirtyi myöhemmin Enso-Gutzeitin palvelukseen Ensoon. Marraskuussa 1936 paikkakunnalla perustettiin uusi urheiluseura Ylä-Vuoksen Palloseura, jonka ensimmäisessä johtokunnassa hän oli mukana. Heikki Anttonen oli mukana talvisodan alkuvaiheessa panssarintorjuntatykistössä, josta hänet siirrettiin komppanianpäälliköksi Karjalankannakselle. Hän haavoittui maaliskussa 1940 juuri ennen talvisodan loppua. Jatkosodassa hän palveli JR 49:ssä, mutta haavoittui vakavasti Vuoksen ylityksessä Vuosalmella 21. elokuuta 1941 ja kuoli Joutsenon sotasairaalassa 10 päivää myöhemmin. ==Saavutuksia== Jääpallo: * viisi SM-kultaa 1925, 1926, 1927, 1929 ja 1930 * kaksi SM-hopeaa 1924 ja 1928 == Lähteet == Luokka:Suomalaiset jääpalloilijat Luokka:Suomalaiset toisessa maailmansodassa kaatuneet Luokka:Vuonna 1902 syntyneet Luokka:Vuonna 1941 kuolleet
Kylmä kätkö

Kylmä kätkö tai postilaatikko on kommunikaatiomenetelmä, jossa henkilöt käyttävät kommunikointiin ennalta sovittuun piilopaikkaan vietyä salaista kätköä. Kätkön avulla heidän ei tarvitse tavata kasvotusten tai hyödyntää ulkopuolista palvelua vaihtaakseen viestejä tai esineitä: riittää, että kumpikin heistä tietää, mitä kätköä he käyttävät. Siten vakooja ja operaatio eivät paljastu yhtä helposti. Toisaalta kätkö on tarpeeksi piilossa tai sulautuu ympäristöönsä niin hyvin, että ulkopuoliset eivät tiedä siitä. Kylmiä kätköjä saattavat käyttää esimerkiksi vakoojat tai toimittajat. Yksi vakooja saattaa tuntea satojakin mahdollisia kätköpaikkoja. Kätköpaikan on oltava tarpeeksi syrjäisessä, hiljaisessa tai piilotetussa paikassa, jotta sivulliset eivät löydä sitä tai huomaa, kun sitä käytetään. Kätköpaikkaan ei myöskään saa päästä sade, lumi tai tuhoeläimet vahingoittamaan toimitettavia esineitä. Vakoojan ei tule käyttää samaa kätköä kahdesti. == Lähteet == Luokka:Vakoilu
Resonanssi (ainejärjestö)

Resonanssi ry on Helsingin yliopiston Kumpulan kampuksen fysikaalisten tieteiden opiskelijoiden ainejärjestö. Resonanssi huolehtii jäsentensä edunvalvonnasta, sekä järjestää virkistys- ja vapaa-ajan toimintaa. Resonanssin haalareiden väri on fuksianpunainen. == Historia == Resonanssi perustettiin vuonna 1994, jolloin fysikaalisten tieteiden opetus tapahtui vielä Siltavuorenpenkereellä. Vuonna 2001 järjestö muutti Kumpulan kampukselle sen Physicum-rakennuksen valmistuttua, ja sai käyttöönsä opiskelijahuoneekseen huoneen Physicum E120. Huoneen viralliseksi nimeksi tulikin Opiskelijahuone. == Toiminta == Resonanssin toiminnasta vastaa hallitus, johon kuuluvat puheenjohtaja, taloudenhoitaja, sihteeri sekä 3-7 muuta yhdistyksen valitsemaa jäsentä. Vuoden hallitus valitaan aina järjestön syyskokouksessa edeltävänä vuonna, ja sen toimikausi on kalenterivuosi. Hallituksen lisäksi Resonanssin virkalijoina noin 60 muuta aktiivia, jotka järjestävät yhdistyksen jäsenille tapahtumia ja oheistoimintaa. Resonanssi jakaa opiskelijahuoneensa muiden fysikaalisten tieteiden ainejärjestöjen, Meridiaani ry:n ja Synop ry:n kanssa, vuoteen 2019 asti myös Geysir ry:n kanssa. Myös suuri osa toiminnasta järjestetään yhteistyössä näiden järjestöjen kanssa, ns. "yhteisfysikaalisesti". Resonanssi omistaa pehmiskoneen, jolla se tarjoaa jäsenilleen tapahtumissaan jäätelöä. Pehmiskonetta on myös mahdollisuus vuokrata. Resonanssi on Helsingin yliopiston matemaattis-luonnontieteellisten opiskelijajärjestöjen yhteistyöjärjestö Matlu ry:n, sekä Suomen fysiikan- ja matematiikanopiskelijat ry:n jäsen ja on lisäksi Helsingin yliopiston ylioppilaskunnan piirissä toimiva järjestö. Resonanssi järjestää myös toimintaa Matlu-klusterilla Domus Gaudiumilla. Resonanssin perustamispäivä on huhtikuun 19., ja sen kunniaksi synttäriviikolla pidetään synttärisitsit, sekä viidella jaollisina vuosina suuremmat ja juhlallisemmat vuosijuhlat. == Katso myös == * Helsingin yliopiston ainejärjestöt * Helsingin yliopiston ylioppilaskunta * Kumpulan kampus == Aiheesta muualla == * Resonanssin kotisivut Luokka:Suomalaiset ainejärjestöt ja killat
Julie Murphy (kirjailija)

Julie Murphy (s. 8. marraskuuta 1985 Bridgeport, Yhdysvallat) on yhdysvaltalainen kirjailija. Murphyn esikoisteos, nuorille aikuisille suunnattu romaani Side Effects May Vary julkaistiin vuonna 2014. Murphyn toinen romaani, vuonna 2015 julkaistu Dumplin, sai hyvän vastaanoton ja nousi New York Timesin bestseller-listan kärkeen. Kirja julkaistiin suomeksi vuonna 2016 Peikko Pitkäsen kääntämänä. Kirjan päähenkilö on ylipainoinen teinityttö Willowdean Dickson, jonka äiti muistetaan nuoruusvuosiensa kauneuskuningattarena. Willowdean päättää osallistua paikalliseen teinimissikilpailuun, ja mukaan lähtee myös muita tyttöjä, jotka eivät sovi perinteiseen missimuottiin. Anne Fletcher on vuonna 2018 ohjannut kirjan pohjalta elokuvan Dumplin'. ==Lähteet== Luokka:Vuonna 1985 syntyneet Luokka:Elävät henkilöt Luokka:Yhdysvaltalaiset kirjailijat
Karl Jacobs

Karl Thomas Jacobs (s. 19. heinäkuuta 1998), joka käytti aiemmin internetissä nimellä GamerBoyKarl, on yhdysvaltalainen Twitch- striimaaja ja tubettaja. Hän nousi julkisuuteen suurilta osin, koska hän esiintyi MrBeastin videoissa. Myöhemmin hän on tehnyt omia videoitaan, pääasiassa Minecraft-sisältöä. Jacobs on Dream SMP:ssä sijoittuvan Tales from the SMP:n antologiasarjan luoja, joka mukautetaan Dark Horse Comicsin julkaisemaan sarjakuvasarjaan. Hän on myös Banter-podcastin isännöitsijä kahden muun tubettajan Sapnapin ja GeorgeNotFoundin kanssa. == Lähteet == Luokka:Vuonna 1998 syntyneet Luokka:Striimaajat Luokka:Yhdysvaltalaiset tubettajat Luokka:Elävät henkilöt